ועדת הכנסת, כנסת 15, פרוטוקול מספר 285, 2002-02-19 09:30

חברי הוועדה: נעמי חזן אחמד טיבי אמנון כהן מרדכי משעני יורי שטרן מזכיר הכנסת, אריה האן סגן מזכיר הכנסת, דוד לב

קצרנית: ערעורים על החלטת יו"ר הכנסת והסגנים שלא לאשר דחיפות הצעות לסדר היום של חבר הכנסת אחמד טיבי בנושא:

זאב בוים: הישיבה פתוחה.

זאב בוים: לסעיף הראשון.

אריה האן: יש הצעה רגילה.

זאב בוים: של מי ההצעה הרגילה?

נעמי חזן: אני אסביר.

נעמי חזן: יש הצעה רגילה של מוחמד כנעאן.

נעמי חזן: הצעה רגילה דוחה דחופות ולכן לא אושרה ההצעה הדחופה.

נעמי חזן: אנחנו הצענו לחבר הכנסת טיבי לקחת מכסה מסיעה טובה כמו מרצ ויוכל להתבטא בנושא.

זאב בוים: יפה מאד.

זאב בוים: שיתוף פעולה פורה.

דוד לב: זה עשר דקות, כי אתה מצטרף להצעה רגילה.

דוד לב: חוץ ממוחמד כנעאן, גם האשם מחאמיד הגיש הצעה רגילה.

דוד לב: אז אתם שלושה.

אחמד טיבי: בסדר, תודה.

אחמד טיבי: של חבר הכנסת מרדכי משעני בנושא:

זאב בוים: לנושא השני, חבר הכנסת מרדכי משעני, בבקשה.

מרדכי משעני: אדוני, עם כל מה שקורה, עם כל אירועי הביטחון והפיגועים, למרות זאת אני חושב שהנושא הזה, של עליית מדד המחירים והשתלבותו בנתונים שהתפרסמו אתמול בקשר לאבטלה ולירידת התוצר הלאומי, זה חשוב מאד שהכנסת תקיים על זה דיון בהצעה לסדר, דחופה ואני מבקש לאשר אותה.

מרדכי משעני: אני יודע שיש עוד חברים שהגישו, זה לא רק אני.

דוד לב: עוד שניים.

אתי בן-יוסף: אמנון כהן ואבשלום וילן.

מרדכי משעני: בעיקר לאור הנתונים שהתפרסמו אתמול.

נעמי חזן: אדוני היושב ראש, ההצעה הדחופה לסדר שהוגשה על ידי חבר הכנסת משעני ואחרים, היא הצעה מאד חשובה, אבל היא לא עסקה בשיעורי האבטלה ובצמיחה במשק, כי הנתונים האלה התפרסמו בכלל אחרי ישיבת הנשיאות.

מרדכי משעני: אנחנו התכוונו לדבר גם על זה.

נעמי חזן: נקודה שניה, סיעתו של חבר הכנסת משעני הגישה הצעת אי-אמון, גם בנושאים הללו ולכן הנשיאות סברה שיש חמישה נושאים יותר חשובים.

נעמי חזן: באיזשהו מקום, אדוני היושב ראש, אני חוזרת ואומרת מה שכבר נאמר:

נעמי חזן: אנחנו חייבים על פי התקנון לאשר חמישה נושאים ואנחנו לפעמים חורגים ומאפשרים יותר, אבל משום שהנושא הזה היה מכוסה בדיון באי-אמון של סיעת גשר - - -

אמנון כהן: אני לא דיברתי באי-אמון, סליחה.

אמנון כהן: מה זה?

זאב בוים: שקט, אדוני.

זאב בוים: אתה רוצה לדבר?

נעמי חזן: חבל, אנחנו היינו רוצים לשמוע אותך, אבל - - -

מרדכי משעני: האי-אמון שלנו עסק יותר בנושא של הפיגועים.

נעמי חזן: ובמצב במדינה, אדוני, גם במצב הכלכלי.

נעמי חזן: גם אתה התבטאת, אם אני לא טועה.

נעמי חזן: על כן, במגבלות שלנו – יש לנו את הסוגיות של אבטחה בבתי ספר וסוגיות של קופות חולים וכולי ולכן סברנו שהשבוע אין מקום להעלות את ההצעה הזאת.

זאב בוים: חבר הכנסת יורי שטרן, בבקשה.

זאב בוים: סגן שר.

יורי שטרן: אני לא רוצה לבקר את החלטת הנשיאות, הנשיאות בחרה חמישה נושאים מתוך קבוצה גדולה יותר - - -

נעמי חזן: אין דיון בזה.

זאב בוים: אה, אין דיון?

דוד לב: אין דיון בערעורים.

דוד לב: יש מערער, נשיאות והצבעה.

זאב בוים: טוב, אז אנחנו מצביעים.

זאב בוים: מי בעד הערעור של חבר הכנסת מרדכי משעני ירים את ידו.

דוד לב: חבר הכנסת משעני, אתה לא מצביע.

מרדכי משעני: מה זה אני לא מצביע?

זאב בוים: מי לא מצביע?

זאב בוים: משעני לא מצביע.

נעמי חזן: גם אמנון לא מצביע.

אמנון כהן: למה אני לא מצביע?

זאב בוים: אמנון הוא בעל ההצעה.

נעמי חזן: הוא בעל ההצעה.

אמנון כהן: מה פתאום?

אמנון כהן: אני בעד הערעור, אבל ערעור משעני.

אתי בן-יוסף: הוא לא הגיש ערעור, אבל הוא בעל הצעה.

זאב בוים: בעל הצעה יכול להצביע?

ארבל אסטרחן: בעל הצעה לא יכול להצביע.

זאב בוים: לא יכול להצביע.

אמנון כהן: למה לא אמרתם?

אמנון כהן: הייתי מביא את מלול.

זאב בוים: אם כן – מי בעד ההצעה?

זאב בוים: מי נגדה?

זאב בוים: הערעור לא התקבל.